﻿In romînețte de EUGEN FILOTTI Giinter C D BoJIcnbaeh D I E Z EI СИ NUN G Verlag d e r Kunst Dresden GUNTER c d bollenbach Ps scurt despre tehnici MERIDIANE EDITURA MERIDIANE București, Pe copertă: Rembrandt Harmensz van Rijn Piciorul în atelierul său desen in peniță, pe la / INTRODUCERE Desenul este un important mijloc de exprimare al imaginației plastice creatoare El poate fi uneori proiectul schițat al unei idei artistice sau un studiu pentru un detaliu, alteori un desen autonom Putem distinge astfel trei categorii principale: desenul de exercițiu, desenul autonom (sau finisat) și schița sau studiul Aceasta nu înseamnă că desenul autonom trebuie să conțină neapărat detalii executate pînă în cele mai mici amănunte; chiar dacă este creat în manieră de schiță, el poate constitui o lucrare independentă, cu condiția să fie o realizare artistică închegată și finită Schița sau studiul, în schimb, nu au decît rolul de a înregistra, de a fixa primele imagini pregătitoare în vederea realizării unei lucrări sau de a stabili precis, în studii separate, detaliile La acestea se adaugă desenul de exercițiu, practicat de cei ce studiază arta, mai ales după prototipuri sau după modele sculptate Evul mediu nu a cunoscut desenul cu valoare autonomă ; abia în secolul al XVI-lea au apărut desenele artistice propriu-zise în evul mediu timpuriu desenul nu era decît o parte constitutivă a picturii Pornind de la o idee inițială, artistul ajungea prin schițe la studiul definitiv al tabloului care, desenat pe hîrtie groasă sau carton, servea drept model pentru realizarea picturii (pl ) Studiul definitiv era transpus prin decalcare pe suportul grunduit al tabloului și cu aceasta rolul lui era încheiat Firește, studiile definitive, ca și studiile și schițele intermediare, nu se distrugeau Desenele maeștrilor erau căutate și folosite cu predilecție ca modele Ele se păstrau cu grijă, și chiar carnetele de schițe erau copiate pagină cu pagină Unele studii sau tablouri ale vechilor maeștri, care au fost distruse sau au pierit prin foc, pot fi astăzi cunoscute din asemenea copii ale elevilor Dacă filele, transmise din mînă în mînă, ajungeau în atelierul unui alt maestru, se întîmpla ca acesta să extragă din desene anumite elemente, incorporîndu-le propriului său tablou Dreptul de autor asupra operei de artă — în concepția actuală — nu exista pe vremea aceea în perioada cînd arta se afla în slujba bisericii, pictura și partea ei integrantă — desenul — exprimau în esență ideile și concepțiile religioase Abia după ce pictura s-a scindat într-o ramură bisericească și una profană, s-au creat condițiile unei dezvoltări independente, libere, a artei, proces care s-a făcut simțit și în desen în Renașterea italiană timpurie s-a impus o nouă metodă de lucru: diferențierea între activitatea pregătitoare, de proiectare oarecum independentă — și executarea propriu-zisă a lucrării Această diviziune a existat, ce-i drept, și înainte, dar nu în aceeași măsură și nu atît de pregnant Ca mijloc de exprimare folosit în faza de pregătire, căutare și invenție, desenul a dobîn- dit și un alt rol Au apărut astfel studii care nu se făceau în vederea pregătirii unor anume picturi, ci găsirii de forme noi, așa cum se observă îndeosebi la studiile de mișcare ale marilor artiști ai Renașterii italiene Desenul nu ajunge încă la o valoare autonomă ca «desen artistic», finit, dar s-au făcut primii pași în această direcție Desenul cîștigă mai multă independență în secolul al XV-lea Lucrările «școlii dunărene» (al cărei reprezentant principal va fi Albrecht Altdorfer), autoportretul lui Diirer la treisprezece ani, desenul în peniță cu chipul logodnicei sale ș a nu au fost probabil concepute inițial ca desene autonome, și totuși ele trebuie să fie recunoscute astăzi ca atare Filele cu desene încep să fie colecționate și contemplate cu plăcere, însă concepute ca lucrări de artă de sine stătătoare ele apar abia în secolul al XVI-lea Acum se execută desene destinate anume colecționarilor și amatorilor de artă Primele colecții se compuneau mai ales din albume, pe ale căror file erau lipite desene Cînd colecțiile au devenit mai voluminoase, lucrările au început să fie păstrate în mape Printre cele mai însemnate colecții se numără cele conservate la muzeul Luvru din Paris, la castelul Windsor din Anglia, la muzeul Ermitaj din Leningrad etc în general muzeele de artă și bibliotecile mari dispun de bogate fonduri de desene, oferind celor ce studiază, precum și artiștilor plastici, suficient material pentru a cunoaște tehnicile folosite de vechii maeștri Firește, muzeele nu pot expune decît o mică parte a numeroaselor desene aflate în posesia lor, restul aflîndu-se în depozite, cabinete de grafică etc Pentru a înțelege mai bine creația artistică a tim-purilor vechi și a celor noi, trebuie să cunoaștem tehnicile desenului Pe baza desenului, a construcției lui și a mijloacelor tehnice utilizate, pot fi deslușite etapele de lucru și procedeele diferiților maeștri în același timp, desenele constituie un ajutor prețios în periodizarea creației unui artist sau în datarea unor opere mai importante DESENUL ÎN CONDEI DE ARGINT Tehnica desenului în condei de argint avea o mare însemnătate în secolele al XV-lea și al XVI-lea Argintul era mai potrivit pentru desen decît oricare alt metal De asemenea mai era utilizat condeiul de plumb și cel de cositor; fiind prea moi, aceste metale nu puteau însă satisface, în aceeași măsură ca argintul, gustul pentru stilul linear din acea epocă Condeiul de argint se compune dintr-un mîner de aramă sau alamă și un vîrf de argint (v figura I) Ei Fig I De sug în jos: mîner de metal, două condeie de argint, condei de plumb lasă o urmă fină, de nuanță cenușie deschisă, care se oxidează curînd, căpătînd o culoare brună în vreme ce cu condeiul de cositor sau de plumb se poate desena pe hîrtie negrunduită, desenul în condei de argint cere o grunduire îngrijită a suportului Necesitatea grunduirii — operație care implică pierdere de timp — ca și linia netă, categorică, lăsată de argint, făceau ca această tehnică să fie mai puțin potrivită pentru schițe și studii decît pentru desene finite Ca suport de desen se foloseau tăblițe de lemn si foi de pergament sau de hîrtie Pergamentul — al cărui nume e derivat din acela al orașului antic Pergam din Asia Mică — se obținea din piei de animale, mai ales miei, capre, oi, dar și măgari sau porci Prin grunduire, suprafața destinată desenului devenea mai aspră, astfel că vîrful de argint se eroda cu ușurință La pergament era suficientă o simplă frecare cu piatră ponce pentru a da suprafeței gradul de asperitate dorit în scopul unei mai bune grunduiri, plăcile de lemn și hîrtie — uneori și pergamentul — se ungeau cu un strat subțire de soluție din făină de oase și clei Ca liant pentru făina de oase se utiliza și guma diluată îndeosebi la hîrtia neîncleiată, care se făcea din cîrpe sau pînză de in, grundul trebuia aplicat cu grijă Hîrtia din cîrpe sau pînză de in era folosită mai cu seamă în Germania Mai bună decît hîrtia germană era hîrtia de bumbac din Orient, care nu se importa însă decît în cantități mici în vederea unei faime grunduiri, soluția de clei se aplica în mai multe straturi pe suprafața destinată desenului Acolo unde se simțea nevoia, grundul se șlefuia atent cu piatră ponce, spre a se înlătura eventualele asperități La desenele în tehnici combinate, grundului i se adăuga un colorant, în vederea obținerii unui ton intermediar Pînă la începutul secolului al XV-lea era apreciată mai ales hîrtia verzuie și, alături de ea, cea de culoarea fildeșului sau cea albă în cursul aceluiași secol au fost adoptate pe scară din ce în ce mai largă, mai ales în Italia, tonurile colorate în lucrarea sa Trattato della pittura, scrisă în jurul anului , Cennino Cennini dă indicații foarte amănunțite despre grunduirea și îmbogățirea cu un ton de culoare a suprafeței pe care se executa desenul Filippino Lippi prefera grundurile galbene, Ghirlan-dajo pe cele cenușii, Leonardo pe cele albastre în Germania, și în țările nordice îndeobște, grundul alb și de culoarea fildeșului erau cele mai răspîndite Desenul în condei de argint cere o mînă sigură, dat fiind că urmele săpate în grund de vîrful de argint se corectează cu greu Liniile nu pot fi înlăturate decît cu ajutorul șabărului (=răzuitor de metal) în general vechii maeștri decalcau pe grund liniile principale ale desenului lor Umbrele nu pot fi obținute cu condeiul de argint, care trage linii foarte subțiri, decît prin hașuri dese întretăiate (hașurate încrucișată) Acest mod de a lucra se impune mai ales la suprafețele de desen cu grund alb Aici apare cît se poate de limpede diferența dintre concepția stilistică a Renașterii din țările nordice și a celei italiene Artiștii italieni tindeau către desene cu contururi clare, îmbogățite cu accente albe și ale căror umbre le tratau în laviu — motiv pentru care preferau grundul colorat Germanii, dimpotrivă, se limitau la desenul liniar, pe care însă l-au dus la desăvîr-șire, mai ales în grafia subtilă a gravurii în cupru Ei preferau fondul alb celui colorat Ce-i drept, grundul alb a fost utilizat si în Italia, în special de maeștrii școlii umbriene Rafael, maestrul de frunte al acestei școli, a desenat mult pe fond alb E posibil ca ei să fi fost influențați de austera artă liniară a maeștrilor germani, în special de grafica lui Diirer, ajungînd astfel să practice desenul în condei de argint pe fond alb Acolo unde condeiul de argint nu reușea să pună suficient în evidență părțile umbrite, artiștii recurgeau la ajutorul condeiului moale de plumb Adesea condeiul de argint era folosit și pentru schițe, cel de plumb fiind prea moale Condeiul cu vîrf de argint a fost utilizat în mod curent pentru executarea studiilor de portrete Diirer ne-a lăsat Autoportretul desenat la vîrsta de treisprezece ani în această tehnică (pl ) Hans Holbein cel Bătrîn, în studiile sale de portrete, întrebuința cu precădere condeiul de argint, ca și Hans Baldung Gricn sau Lucas Cranach Odată cu secolul al XVII-lea, tehnica desenului în condei de argint începe să-și piardă din prețuire Noul stil, barocul, și-a căutat alte mijloace de expresie; tehnica desenului în condei de argint nu mai corespundea cerințelor în secolele al XVII-lea și al XVIII-lea, ea mai era folosită pentru portrete în miniatură Apoi secolul al ХІХ-lea și-a găsit instrumentul de desen în creionul de grafit DESENUL ÎN CREION Dintre toate condeiele de metal, numai cel de argint a dohîndit însemnătate și o largă utilizare Condeiid de plumb și cel de cositor, dimpotrivă, au servit numai în scopuri accesorii Pînă la sfîrșitul secolului al XV-lea, condeiul de plumb a fost folosit alături de condeiul de argint și de peniță Ca înfățișare, condeiul de plumb seamănă cu cel de argint (v figura I, jos) Condeiele de metal erau de altminteri cunoscute încă din antichitate Cu un Stylus ascuțit de metal, romanii scriau și desenau pe tăblițe cerate Se scria și se desena însă și pe pergament — mai ales cu condeiul moale de plumb, care nu necesita grunduirea suportului în evul mediu, condeiul de plumb era întrebuințat cu predilecție pentru schițe executate pe tăblițe de lemn, acoperite cu pergament Plumbul nu era potrivit pentru executarea de studii și schițe definitive, deoarece liniile lăsate pe suport se ștergeau ușor, dînd desenului un aspect murdar El slujea însă elevilor pentru copierea schițelor și a studiilor definitive desenate de maeștri Prin adăugarea de cositor, plumbul căpăta o duritate mai mare, ceea ce sporea valoarea condeiului Corectarea liniilor desenate cu plumb se face cu ușurință, ele putînd fi șterse prin frecare cu miez de pîine Și sub acest aspect condeiul de plumb prezenta avantaje, fiind cel mai indicat pentru desenele de exercițiu Creionul din zilele noastre (de fapt creion de grafit) este urmașul condeiului de plumb Liniile pe care amîn-două le lasă pe suport sînt extrem de asemănătoare, așa îneît adesea doar data desenului poate preciza tehnica folosită Grafitul—exploatat la început numai în Anglia — e un carbon natural aproape pur și foarte moale, avînd duritatea Culoarea lui neagră și lucioasă conferă liniei un aspect saturat Pc la au fost confecționate în Anglia primele «creioane» de grafit Mineralul era tăiat în bețișoare mici, care se fixau într-un mîner de lemn (v figura II) Din anul s-a trecut Fig II De sus în jos: și — creioane de grafit; — port-căr-bune sau port-crctă, folosit înainte și pentru mînuirea bețișoarelor de grafit; — pulverizator de fixativ; — pensulă lată și pensulă cu vîrf ascuțit în Anglia la producția industrială a creioanelor de grafit La început, creioanele mai conțineau resturi de rocă sterilă (piatră), ceea ce le făcea dure în unele porțiuni, astfel că zgîriau hîrtia Chiar și în secolele XVII și XVIII creionul nu devenise încă un bun instrument de desen Ici și colo el servea drept mijloc auxiliar pentru execu- tarea unei schițe rapide sau a unui studiu Creionul nu ajunge un instrument perfect utilizabil decît prin invenția făcută de mecanicul Nicolas Jaques Conte din Normandia, la sfîrșitul secolului al XVIII-lea Creșterea consumului și lipsa de grafit l-au determinat pe Conte să amestece cu argilă grafitul măcinat Acum s-a ivit posibilitatea de a fabrica creioane mai tari sau mai moi, în funcție de cantitatea de argilă adăugată Pose-dînd aceste avantaje creionul s-a răspîndit repede Astăzi, se fabrică creioane în douăzeci de grade diferite de duritate, de la cele mai tari, care lasă linii fine de o nuanță cenușie delicată, pînă la creioanele moi, care desenează în negru Suportul cel mai bun și mai răspîndit pentru desenul în creion este hîrtia Desenele executate pe plăci de lemn grunduite sînt rare Desenul în creion a fost mult practicat de la sfîrșitul secolului al XVIII-lea încoace în primul rînd, el este potrivit pentru desenul de exercițiu Liniile greșite pot fi șterse ușor cu gumă sau cu miez de pîine Desenele executate cu creion tare, avînd linii foarte fine, dau impresia unor lucrări în condei de argint Creionul tare a constituit cel mai adecvat material pentru desenele clasicizan-ților și îndeosebi ale adepților școlii «nazarenene» germane (grupare artistică din prima jumătate a secolului al ХІХ-lea, influențată de Friedrich Schlegel și avînd o orientare romantico-religioasă — N r r ) Nazarenenii se sileau să reînvie spiritul și arta maeștrilor italieni ai Renașterii timpurii și căutau să creeze lucrări cît mai asemănătoare — atît în conținut cît și în formă — cu operele acestora Iată de ce ei s-au străduit să folosească mijloace de desen care să amintească de efectele realizate cu condeiul de argint Datorită gamei întinse de duritate a creioanelor, se poate ajunge cu ușurință la o mare varietate de tonuri în cadrul unui desen în acest scop ar fi indicat să utilizăm creioane de tărie diferită Lucrul n-ar fi însă practic, căci chiar și cu un singur creion se pot obține o mulțime de valori printr-o apăsare mai puternică sau mai slabă Prin aceasta desenul în grafit, atît de simplu din punct de vedere tehnic, pune la dispoziția artistului un mijloc de exprimare foarte nuanțat și deosebit de prețios Creionul este folosit atît pentru executarea desenelor finite, cît și pentru schițarea lucrărilor care urmează să fie realizate în peniță sau cu pensula Ulterior, liniile ușoare ale desenului se șterg cu guma De aceea creionul este un bun auxiliar pentru desenatorii încă nesiguri Creionul a fost întrebuințat de aproape toți artiștii ca mijloc operativ și comod, mai ales pentru desenul în aer liber Astfel, de pildă, pictorului francez Ingres ( — ), creionul i-a oferit toate posibilitățile pentru a-și desfășura marea sa artă de desenator, stilul său liniar de mare anvergură DESENUL ÎN CĂRBUNE Cărbunele, produs prin arderea lemnului, este probabil cel mai vechi mijloc de desen La început se foloseau în acest scop lemnul de nuc, crengile de salcie, lemnul de mirt, de prun și de merișor Astăzi cărbunele de desen se obține de preferință din lemn de tei Vechii maeștri, care își preparau singuri cărbunele de desen, învățaseră metoda de ardere de la cărbunari Bețișoarele de lemn, tăiate subțire, erau introduse într-un vas cu nisip și se ardeau încet, înăbușit Apoi, bețișoarele carbonizate erau înfipte în pămînt, spre a se răci După acest procedeu, oricine își poate prepara singur cărbunele de desen Trebuie urmărit ca lemnul ales să nu aibă noduri La baza crengilor, cărbunele este tare și nu destul de negru, deci impropriu pentru desen Arderea trebuie supravegheată cu atenție, astfel încît cărbunele să nu devină prea tare și nici prea moale Dacă este tare, cl se rupe ușor, iar cărbunele moale mânjește prea mult Un mijloc deosebit de fin de desen este cărbunele presat, așa-numitul « cărbune siberian» El se obține prin măcinarea unor bucăți de cărbune, amestecarea prafului cu liant și presarea în formă de creioane Dată fiind structura lui omogenă, el constituie un material foarte apreciat Calitatea unui desen în cărbune depinde și de alegerea hîrtiei Cea intens încleiată, netedă, dă trăsăturii de cărbune un duet uniform; hîrtia grunjoasa, aspră, dimpotrivă, nu primește cărbunele decît pe părțile mai ridicate, cele adîncite rămînînd neatinse De aceea trăsătura capătă o factură discontinuă Aceeași constatare se poate face în cazul desenului în cretă și în creion (La litografia cu cretă litografică, de pildă, se realizează efecte expresive datorită posibilităților oferite de granu-lația pietrei litografice — suprafața pe care se execută desenul — preparata special în acest scop ) Rezultate asemănătoare pot fi obținute în tehnica desenului în cretă sau cărbune ’ Cărbunele, cunoscut din cele mai vechi timpuri ca mijloc de desen rapid și expeditiv, este și astăzi folosit adesea pentru schițe și studii Pentru studiile definitive, desenele în cărbune se fac frecvent la mărimea picturii (tablou sau frescă) ce urmează a fi executată (pl ) Aceste studii se desenează pe hîrtie groasă sau pe carton De pe carton liniile se trec prin decalcate pe suportul tabloului, spre a se evita, pe cit nnsibil, corecturile ulterioare Dacă în evul mediu cartoane j nu erau prețuite și, de cele mai multe ori, se distrugeau, începînd din secolul al XIX-lea cartonul este considerat ca o lucrare de artă de sine stătătoare; adeseori el oglindește mai bine dccît opera finită ideea creatoare a artistului Cartoanele pictorilor cu renume din secolul trecut, precum și puținele cartoane rămase din epocile mai vechi, de pildă cele ale lui Rafael (pl ), sînt păstrate cu grijă în muzee Cărbunele permite o desenare rapidă, iar liniile se șterg ușor cu iască sau cu miez de pîine Guma de șters e mai puțin indicată Suprafețe plane se pot obține prin estomparea cu degetul sau cu o pensulă uscată La lucrări de dimensiuni mari, mai ales la cartoane, cu partea lată a cărbunelui se pot executa rapid planuri compacte Dacă liniile sau suprafețele plane au ieșit prea întunecate, ele pot fi luminate în gradul dorit prin bătăi ușoare aplicate pe dosul hîrtiei, sau suflînd asupra desenului Cu cărbunele muiat în ulei se obțin trăsături mai saturate, care seamănă mult cu cele ale cretei de desen, împiedieîndu-se totodată fărîmițarea lui prea pronunțată Procedeul este cunoscut încă din secolul al XVI-lea Spre a desena linii subțiri, cărbunele se ascute pe hîrtie de șmirghel (vechii maeștri își ascu- țeau cărbunele de desen pe cărămizi sau pe bucățele de gresie) Răzuitoarele de șmirghel se folosesc și pentru ascuțirea cretei sau a creioanelor La cărbunele din lemn de tei ascuțirea este rareori necesară, deoarece muchiile bucăților rupte trag linii fine; în cazul cărbunelui presat, care se găsește de obicei în comerț sub formă de basto-nașe rotunde, ascuțirea este însă necesară Finețea vîr-fului depinde de granulația șmirghelului Cu cît granula-ția e mai fină, cu atît cărbunele va fi mai ascuțit Dacă pe o suprafață estompată trebuie accentuată o porțiune puternic luminată, acest lucru se obține cu ajutorul mijloacelor de șters arătate mai sus: miezul de pîine și iasca Pentru a se aplica accente luminoase cu alte mijloace — sublinieri cu cretă albă sau cu pensula — este nevoie ca în prealabil cărbunele, care se șterge ușor, să adere mai bine la suport prin suflarea desenului cu un fixativ Porțiunile luminate vor fi scoase în evidență cu acuarele sau cu alte culori de apă, precum și cu creioane colorate La desenele în cărbune, de tonalitate închisă, accentuarea cu alb va produce totdeauna efect; o impresie excelentă fac sublinierile de lumină atunci cînd suportul arc un ton colorat intermediar Astfel, desenele în cărbune pe hîrtie cu grund colorat — de preferință un ton cenușiu neutru — pot dobîndi o deosebită expresivitate Cărbunele a ajuns să fie recunoscut ca mijloc de desen independent la sfîrșitul secolului al XV-lea, cînd se descoperise un procedeu de fixare Vechii maeștri umezeau hîrtia cu o soluție subțire de clei; o lăsau să se usuce și schițau desenul pe fondul astfel preparat Apoi, reversul foii era tratat cu aburi, operație prin care soluția de clei se unea cu particulele de cărbune, lipindu-le trainic de hîrtie Accentele luminoase erau aplicate cu ajutorul unor culori netransparente sau al cretei albe naturale în secolul al XVII-lea, desenele se fixau trecîndu-le cu grijă printr-o baie de soluție de gumă Astăzi se folosește pentru fixare mai ales șerlacul dizolvat în alcool; se mai utilizează însă și amidonul foarte diluat, apa de orez, laptele smîntînit sau laptele de smochin Fixativul se găsește în comerț în sticluțe Cu ajutorul unui pulverizator de sticlă (v figura II ), desenul se stropește în mod uniform Dacă pulverizarea a fost mai superficială, părțile deschise sau liniile greșite mai pot fi corectate Este recomandabil ca și desenele în grafit, îndeosebi cele executate cu creion moale, să fie fixate, deoarece și ele se șterg ușor Cele mai frumoase desene în cărbune au ieșit din mîinile unor maeștri italieni în cartonul său pentru fresca din Siena a lui Pinturicchio — Plecarea la Conci-liul din Basel a cardinalului Capranica, însoțitorul lui Enea Piccolomini (pl ) — Rafael a exploatat din plin posibilitățile cărbunelui Călăreții și caii sînt precis conturați, fără ca artistul să se piardă în detalii Cărbunele incită tocmai la acest mod de a conduce linia, cea ce îi pune în valoare întreaga suculență (cf și pl ) Pentru artiștii germani ai goticului tardiv, care desenau riguros liniar, cărbunele, cu linia lui moale și groasă de efect pictural, nu prezenta interes De aceea nu este de mirare că în evul mediu cărbunele a fost rareori folosit în Germania ca mijloc de desen Desenul în cărbune a fost introdus și răspîndit în Germania de Albrecht Diirer, care cunoscuse această tehnică la Veneția (pl ) DESENUL ÎN CRETĂ Un material de desen foarte asemănător cărbunelui este creta Se cunosc diferite feluri de cretă: creta neagră naturală, creta albă naturală (creta de croitorie), bistrul, sangvina și, ca material înrudit, pastelurile colorate De acestea din urmă nu ne vom ocupa aci, deoarece nu sînt întrebuințate decît rareori pentru colorarea desenelor, ele constituind mai ales un material de pictură Creta folosită pe scara cea mai largă este cea neagră Creta neagră cunoscută astăzi nu este identică cu creta naturală întrebuințată de vechii maeștri, o argilă șis-toasă extrasă în exploatări miniere, de culoare neagră-cenușie sau brună-cenușie Această cretă naturală, numită și cretă de piatră sau piatră neagră — pietra пега — se tăia cu ferăstrăul în mici bastonașe Mult folosită în Italia secolului al XV-lea, ea s-a răspîndit repede atît în sudul Europei, cît și la nord de Alpi, fiind utilizată mai cu seamă pentru studii de portrete finisate cu grijă Pînă în secolul al XVIII-lea, creta naturală era principalul material de desen pentru studii, dar încă din secolul al XVI-lea se găsise mijlocul de a se confecționa un creion de pastel din negru de fum, căruia i se adăuga un liant (argilă albă ș a ) Creioanele de cretă artificială au primit ulterior numele de cretă «pariziană»; ele au înlocuit treptat creta naturală, iar începînd din secolul al ХІХ-lea, sînt întrebuințate în exclusivitate îndeosebi datorită liniilor de un negru intens și catifelat pe care le lasă pe suport Tot pe la sfîrșitul secolului al XV-lea și începutul celui de-al XVI-lea a fost adoptată sangvina Ea constă dintr-un amestec de ocru de fier (oligist) și argilă, măcinat și presat în formă de bastonașe — brune-gălbui sau brune-roșietice Ca vopsea, ocrul de fier se cunoștea înainte de secolul al XV-lea Sangvina — pietra rossa sau lapis rossa — era folosită eu predilecție, datorită culorii ei brun-roșietice, pentru studii de portrete sau de nu duri (pl , ), cărora le conferă o naturalețe plină de prospețime Al treilea fel de cretă care trebuie menționat este bistrul cafeniu Bistrul, obținut din mineral de mangan, are o importanță relativ redusă El este un material de desen mai recent, utilizat în special pentru studii animaliere sau de peisaj (pl ) Creioanele cafenii din timpuri mai vechi nu erau făcute din bistru, ci din ocru de fier care, prin tratare cu acizi, căpăta un ton închis în ce privește alegerea hîrtiei, cele spuse în legătură cu desenul în cărbune sînt valabile și pentru desenul în cretă Creta permite, mai ales pe hîrtie netedă, un desen cu o textură fină, mergînd pînă în cele mai mici detalii, fără a pierde din intensitatea culorii Cu ea se realizează și tonuri cu valori picturale, după cum ne arată Portretul de femeie de Hans Baldung Grien (pl ) în secolul al XV-lea se desena cu cretă neagră pe hîrtie albă negrunduită Mai tîrziu, hîrtia se grunduia în modul arătat la capitolul despre desenul în condei de argint, de cele mai multe ori cu ocru sau cinabru, dar și cu bistru cafeniu (lapis) și cu diferite tonuri gălbui Leonardo folosea adesea și grundul albastru Pentru creta neagră trebuie însă ales de preferință un fond neutru, ca de exemplu albastru-cenușiu, verde-cenușiu sau griul în diversele lui nuanțe Hîrtia de ambalaj aflată astăzi în comerț poate fi bine utilizată ca fond pentru desen Artiștii recurg și la hîrtii fabricate în tonuri de culoare Fondul de culoare preferat pentru sangvină este cel gălbui sau cel roșiatic Pentru desenul în bistru, aceste tonuri — ca și fondul de nuanță cafenie deschisă — înlesnesc de asemenea obținerea unor efecte expresive Creta este folosită într-o manieră foarte asemănătoare desenului în cărbune E drept că aici corecturile se execută cu mare greutate, deoarece creta se întinde și se șterge mai ușor decît cărbunele Iasca și miezul de pîine nu sînt mijloace destul de eficace pentru corectarea desenului în cretă Așadar, creta cere o mină sigură Cînd se lucrează cu ea, schițarea prealabilă a desenului cu creionul nu este posibilă, întrucît creta nu aderă la liniile de grafit Estomparea unor suprafețe în tonuri, mult practicată la desenul în cărbune, trebuie evitată în această tehnică: creta se șterge lesne și, în orice caz, liniile își pierd aspectul lor caracteristic catifelat, iar părțile estompate par lipsite de vigoare Suprafețe estompate, sau planuri mai omogene de tonuri, se obțin prin sfărîmarea cretei și aplicarea cu ajutorul estompei a pulberei rezultate De cele mai multe ori însă un atare procedeu nu este necesar; prin apăsarea mai puternică sau mai slabă a cretei în patru muchii, neascuțită, sau prin așezarea oblică a vîrfului, se pot realiza planuri mergînd de la nuanțele cele mai delicate pînă la negrul cel mai intens Artiștii Renașterii aveau o predilecție pentru cretă Tehnica ei este mai potrivită decît oricare alta pentru Estompa este un sul rigid de hîrtie sugativă sau de piele de căprioară, cu o grosime de unul pînă Ia doi centimetri, ascuțit la ambele capete Cu estompa se lucrează mai precis decît cu ajutorul degetului executarea studiilor, deși pregătirea fondului prin grun-duire determină pe mulți artiști să renunțe la cretă Studiile de peisaje se desenează în general cu cretă neagră, tot astfel și studiile de costume și, mai ales, cele de portrete Pentru acestea din urmă, ca și pentru studiile de nud, este foarte indicată și sangvina Desenul în sangvină se folosește în zilele noastre îndeosebi în acest scop După cum s-a mai arătat, creta se șterge tot atît de ușor ca și cărbunele; de aceea ea trebuie fixată Operația de fixare se face cu aceleași mijloace și în același mod ca la desenul în cărbune La desenul în cretă accentuarea cu alb a părților luminate se practică mai des decît la desenul în cărbune, întrebuințîndu-se creta naturală albă, cunoscută sub numele de cretă de croitorie (tibișir), care nu trebuie confundată cu creta albă de scris (Cretele uleioase nu au nimic comun cu creta de desenat; ele sînt utilizate în pictură și nu pentru desen) Pentru sublinierea porțiunilor luminate se folosește și guașa albă; pe vremuri se întrebuința de asemenea lutul alb Desenul în crete colorate reprezintă oarecum trecerea de la desenul propriu-zis la pictură; se cuvine totuși să-l pomenim aici pc scurt El combină într-o singură lucrare cele trei feluri de cretă: creta neagră, sangvina și bistrul (pl ) Ca modalitate de exprimare grafică, această tehnică a devenit autonomă abia în vremea noastră în Renaștere erau utilizate împreună, de obicei, doar sangvina de culoare brun-roșcată și creta neagră, cale pe care nu se ajungea la o mai nuanțată gradație a tonurilor de culoare în Italia, tehnica desenului în cretă a contribuit la o treptată abandonare a stilului liniar auster promovat anterior Astfel, de pildă, în tehnica desenului în cărbune și cretă, cu efecte picturale, poziția din profil, atît de frecventă la studiile de portrete executate în condei de argint sau în peniță, a fost înlocuită cu poziția din trei-sferturi și cea din față, ceea ce duce la o expresivitate sporită Dat fiind caracterul lui pictural, desenul în cretă a căpătat o largă aplicație în studii Michelangelo își executa studiile sale de nud, atît de plastice, în cretă neagră și sangvină (pl ) Artiștii din cercul lui Leonardo foloseau și ei cu predilecție creta, ca și Giorgione de altfel împreună cu cărbunele, Diirer a dus cu el în Germania și creta Desenele sale în cretă sînt mai ales studii de portrete Rcmbrandt a desenat foarte mult cu cretă, ca și Rubens în timp ce Rubens, asemenea unor italieni, exploata posibilitățile picturale oferite de cretă, Rcmbrandt a folosit-o ca un excelent mijloc de desen propriu-zis Tehnica cretei a cunoscut o neîncetată dezvoltare pînă în zilele noastre, afirmîndu-se drept un remarcabil mijloc de desen DESENUL ÎN PENIȚĂ Unul dintre cele mai vechi instrumente de desen este penița Ea a supraviețuit altor mijloace, apărute ulterior, și continuă să fie apreciată și în zilele noastre Condeiul de argint, creionul, cărbunele și creta sînt mijloace de desen uscate, în formă de creioane; desenul în peniță necesită un instrument — penița — și un material — tușul sau cerneala Forma exterioară a peniței s-a modificat foarte puțin în cursul dezvoltării ei Ca material pentru confec- ționarea ei se folosește — cum s-a făcut încă din antichitate — trestia Tulpinile de trestie, uscate, se curăță de frunze și de asperitățile scoarței, apoi se taie în bucăți Ascuțirea peniței trebuie executată cu grijă, deoarece de ea depinde calitatea liniei Cu un cuțit tăios se taie oblic un capăt al tulpinei de trestie Capătul oblic, care trebuie să fie cît mai alungit, se spintecă apoi înspre vîrf cu un cuțit fin, de preferință cu o lamă de ras, pe o lungime de circa mm La ascuțirea condeiului (acest lucru este valabil și pentru penele de gîscă , despre care vom mai vorbi) capătul la care se execută vîrful trebuie să fie îndreptat spre corp Penițele de acest fel pot fi tăiate fie cu vîrful alungit și ascuțit pentru desene fine și bogate în detalii (v figura III) fie cu vîrf lat și plat, potrivit pentru lucrări de dimensiuni mari Condeiul de trestie lasă trăsături viguroase (pl ) El a fost mult întrebuințat pînă în secolul al XVIII-lea Chiar și într-o epocă în care pana de gîscă era, în general, preferată ca peniță de desen — ca în secolul al XVI-lea — artiștii care puneau mai mult preț pe liniile viguroase, pline de vervă, decît pe trăsăturile delicate și fine, au continuat să apeleze la condeiul de trestie Leonardo da Vinci a desenat foarte multe din schițele și studiile sale cu condei de trestie Rembrandt și-a executat desenele alternând condeiul de trestie cu pana de gîscă Folosirea acestei tehnici invită oarecum la adoptarea unui stil aparte, clar, accentuând mai ales conturul corpurilor Sugerarea plastică a volumelor este rezolvată prin trăsături de Penele exterioare ale aripilor Denumirea este generică, pana de gîscă fiind cea mai răspîndită; se întrebuințează de fapt și pene ale altor păsări mari (corbi, cocoți de munte, lebede, păuni) diferite grosimi Mai cu seamă în cazurile în care nu se recurge la laviu, liniile din cuprinsul părților umbrite se desenează mai viguros, în timp ce porțiunile luminate se execută în trăsături fine în modul acesta expresia plastică poate fi creată fără vreo hașurate sau valorate a Fig III De sus în jos: I — penița de metal a romanilor; — condei de trestie cu vîrf alungit; — condei de trestie cu vîrf lat, în stînga același condei văzut din profil; — pană de gîscă; — vedere laterală a penei dc gîscă; — toc cu peniță; — peniță de desen, văzută de sus și lateral părților umbrite Rembrandt, îndeosebi, a desenat mult în aceasta manieră Din secolul al XVI-lea pana de gîscă (v figura III) a înlocuit tot mai mtilt condeiul de trestie, de care s-a mai uzat numai pentru desene cu contururi nete Pana se confecționează în felul următor: din cotorul penei se taie întîi cam cinci centimetri, pornind de la rădăcină Capătul rămas se ascute, tăindu- oblic de la partea inferioară spre cea superioară Ca să obținem un vîrf mai ascuțit, se face în ambele laturi încă o tăietură spre vîrf Pana de gîscă trebuie despicată la vîrf, la fel ca și condeiul de trestie, ca să îngăduie scurgerea cernelii sau tușului în evul mediu, vîrful se cresta cu un cuțit foarte bine ascuțit Astăzi, lama de ras este cea mai potrivită pentru această operație La sfîrșitul secolului al XVIII-lea Alois Senefelder, inventatorul litografiei, creează penița de oțel, instrumentul de scris și de desen pe care îl utilizăm și astăzi, în străduințele sale de a găsi pentru litografie o unealtă pe cît de dură pe atît de elastică, el a avut ideea de a îndoi, ascuți și despica — asemenea penelor de gîscă — oțelul folosit la arcurile de ceasornice Pe scară industrială, penițele de oțel au început să fie fabricate din anul , în Anglia Penițele de metal erau cunoscute încă din vremea romanilor Ele se făceau din tubulețe de alamă, al căror vîrf se tăia oblic și se despica Întîlnim aceste penițe sporadic și în evul mediu, fără a fi însă apreciate ca instrument de desen Penița de oțel a lui Senefelder, ulterior perfecționată, se ștanțează — cu orificiul din mijloc și crestăturile laterale — dintr-o tablă subțire de oțel, se îndoaie în formă semicirculară și se călește la diferite grade de tărie Cu cît penița e mai tare, cu atît liniile trase sînt mai subțiri Abia după călire, penița se despică pînă la orificiul central Penițele de desen nu au în general o lungime mai mare de , pînă la , cm, în schimb penițele de scris pot atinge cm; cele mai lungi sînt penițele folosite în litografie Penițele lungi și prea moi se desfac la vîrf chiar la o apăsare ușoară, lăsînd pete Ca instrument de desen penița de oțel este mai durabilă decît condeiul de trestie sau pana de gîscă in prezent se fabrică și penițe din oțel inoxidabil Pentru a le feri de o uzură prea rapidă, se sudează de vîrful lor un metal foarte dur: iridiul (la fel se procedează la penițele de aur, pentru a proteja aurul, care este mai moale) Penițele de tip « redis» sînt folosite mai mult pentru desenarea literelor și nu au însemnătate în desenul artistic Penița «redis» are vîrful rotunjit și lasă urme de forma semicirculară Așa-numita peniță Ato sau То are vîrful retezat Ea se ține în poziție oblică față de direcția trăsăturii și dă linii late Toate penițele de oțel se fixează în tocuri de lemn sau de metal (v figura III) în evul mediu, ca material pentru desenul în peniță servea tușul sau cerneala ferogalică Aceasta din urmă se prepara din suc de gale (așa-numita «gogoașă de ristic», excrescență apărută pe frunzele stejarului sau ale altor plante — N r r ) și calaican (sulfat feros) La început cerneala obținută era neagră, pentru ca după cîtva timp să se deschidă pe hîrtie, luînd o culoare brună Se cunoșteau mai multe feluri de tuș Cel mai des folosit era bistrul, o soluție apoasă de funingine, de culoare brună Începînd din secolul al XVI-lea, îndeosebi artiștii germani executau desene în peniță cu cerneluri colorate, în secolul al XVIII-lea a cîștigat teren cerneala de sepia pentru desene în peniță, iar mai tîrziu și pentru laviuri Acest colorant cafeniu-închis se obține din viscerele sepiei, o moluscă marină care atunci cînd este atacată emană un lichid de culoare închisă Uscată și apoi dizolvată în soluție de gumă, sepia dă o cerneală excelentă Culoarea ei nu este însă intensă și de aceea e pusă în comerț de cele mai multe ori în amestec cu bistrul, care are o putere colorantă mai mare Din secolul al ХІХ-lea, sepia servește mai ales la tratarea în laviu a desenelor în peniță și creion (pl ) Cel mai bun colorant pentru desenele în peniță este tușul negru, sau tușul chinezesc de imprimat în timpurile mai vechi, el se făcea din funingine de lampă sau de luminare, dizolvată în soluție de gumă Astăzi liantul preferat este cleiul, adăugat funinginei, care se dizolvă în lac de celon (acetat de celuloză) Tușul chinezesc se găsește în comerț sub formă lichidă, în sticluțe mici, dar și în stare uscată, în formă de bastonașe sau de tablete Dacă tușul dizolvat este prea gros, el trebuie diluat numai cu apă distilată (sau apă de ploaie) Un avantaj al tușului chinezesc constă în faptul că este rezistent la apă; în plus are o culoare neagră intensă, cu un luciu frumos Cu penița se poate desena foarte bine și pe mătase, însă principalul suport al desenului este hîrtia La alegerea hîrtiei de desen trebuie observat ca suportul să nu fie o hîrtie neîncleiată, deoarece ea absoarbe tușul, îl lasă să se întindă și îi fură luciul Desenul în peniță necesită o hîrtie netedă, bine încleiată, care să nu sugă în evul mediu desenele în peniță se executau îndeosebi pe hîrtie albă negrunduită în secolul al XV-lea a început să fie întrebuințată — pentru desenul în peniță — o hîrtie fabricată în ton albăstriu Executarea desenului pe hîrtie colorată impunea grunduirea ei Pentru aceasta se recurgea la un procedeu identic cu cel descris la capitolul despre desenul în condei de argint Dat fiind însă că desenul în peniță, spre deosebire de tehnicile tratate anterior, nu se șterge și de aceea nici nu poate fi estompat, fontele de culoare se aplicau adesea după terminarea lui Cu ajutorul estompei sau cu degetul se aplicau pe hîrtie, prin frecare, substanțe colorante uscate, mai ales cinabru, dar și sangvină sau bistru Aceste colorări rapide și ușoare sc practicau de preferință la studii sau schițe în cazul desenelor autonome se făcea în prealabil o grunduire îngrijită a hîrtici Astfel de grunduiri se întîlnesc și în caietele de schițe din jumătatea a doua a secolului al XV-lea Pentru grunduire se aplica subțire și uniform, cu pensula, un lichid colorant Cu deosebită grijă se grunduiau desenele în clarobscur, de preferință într-un ton intermediar Pe acest ton se desenau cu penița contururile, apoi se executau porțiunile umbrite într-un ton închis și se accentuau cu alb părțile luminate Remarcabile în tehnica descrisă sînt desenele lui Albrecht Altdorfer (pl ) Duetul peniței nu permite o tratare picturală a desenului prin estomparea diferitelor tonuri; astfel desenul în peniță își păstrează în permanență caracterul liniar Dacă artistul dorește să dea plasticitate desenului său fără a recurge la alte mijloace decît penița, el nu are la înde-mînă decît hașurarea paralelă sau întretăiată (încrucișată) Pentru desenul goticului nordic, penița, cu trăsăturile ei consecvent liniare, constituia un instrument predilect Ea îngăduia construirea desenului la fel ca și cu condeiul de argint (pl ) Noului stil promovat de Renaștere, hașurile desenului în peniță erau însă insuficiente, ca unele ce nu creau un efect pictural De aceea, rolul peniței a fost limitat la executarea conturului, modelarea plastică făcîndu-se cu ajutorul altor mijloace de desen Cînd nu se recurgea la această modalitate, se proceda în modul amintit mai sus: se lucra cu penițe de lățimi diferite, în linii groase pentru părțile umbrite și subțiri pentru cele luminate Tot astfel o porțiune puternic luminată poate fi scoasă în evidență prin linii întrerupte Au mai fost căutate și alte metode de expresie care au fost găsite, în primul rînd, în folosirea laviului Laviul se execută în felul următor: un lichid colorat — de obicei bistru, sepia, sangvină, tuș diluat sau acuarelă — este aplicat cu o pensulă umedă (pl , , ) Prin intensificarea sau slăbirea tonurilor se obțin efecte de valoare plastică Deseori se întrebuințează pentru laviu culori diferite Dacă desenul în peniță este executat pe un fond cu un ton intermediar, artistul poate realiza efecte plastice și prin alt mijloc, alături de laviu — și anume prin accentuarea cu alb a porțiunlor puternic luminate Accentele de lumină se subliniază cu cretă albă (v capitolul despre desenul în creta) sau cu ajutorul unor culori netransparente, aplicate cu pensula Printre tehnicile mixte se numără desenul în peniță combinat cu desenul cu pensula în locul laviului apos, aici se folosește tușul de un negru intens, aplicat nu numai în părțile umbrite, ci — pentru reliefare — pe tot cuprinsul desenului Trăsătura severă, de grosime uniformă, a peniței, impune artistului un stil clar, propriu acestei tehnici Orice ezitare devine vizibilă în liniile unei penițe conduse de o mină nesigură Pentru executarea de studii definitive destinate unor gravuri în lemn, penița a fost folosită mai ales în Germania în Italia, Leonardo da Vinci — acest mare artist al desenului — a lucrat mult în peniță Schița sa pentru tabloul Madonna del gatto (Madona cu pisica, pl ), demonstrează elocvent marile posibilități expresive ale desenului executat numai în peniță în desenul de contur al lui Cornelis Cornelisz (pl ) viguroasa execuție plastică este subliniată prin laviu La Rembrandt penița este, în primul rînd, un mijloc pentru a fixa și a concretiza ideea viitorului tablou (pl ) Astăzi, penița se întrebuințează mult în domeniul ilustrației de carte DESENUL CU PENSULA Ca ultimă tehnică de desen trebuie menționat desenul cu pensula El se situează între desen și pictură, și aceasta nu numai din punctul de vedere al materialelor, ci și al caracterului imaginilor Se știe că în diferitele categorii de desen tratate pînă acum, linia era mijlocul primordial dc exprimare, iar valorarea unor planuri juca un rol mai mult auxiliar, în cursul dezvoltării sale, desenul cu pensula a apelat inițial la linie, ca mijloc auxiliar, treptat însă a înlăturat-o, dobîndindu-și autonomia ca tehnică de desen în planuri și valori Pentru a îmbogăți din punct de vedere plastic desenele în peniță, artiștii au utilizat laviul cu pensula în acest procedeu rezidă începuturile desenului cu pensula Cu cît artiștii își construiesc mai sumar desenul în peniță, cu atît mai amplu îl modelează cu pensula, pînă cînd aceasta ajunge să fie folosită independent, renunțîndu-șe la desenul în peniță Totuși nu se poate vorbi de o trecere evolutivă de la desenul în peniță cu laviu la desenul cu pensula propriu-zis, deoarece aceste tehnici continuă să coexiste Este vorba mai degrabă de o formă nouă, născută din tehnica desenului în peniță (pl ) Pensulele pot fi alese după diferite criterii Pentru tehnicile liniare se folosesc pensule cu vîrf ascutit (v figura III) Cele mai indicate sînt cele din păr de jder sau de samur Afară de aceste pensule excelente, mai există pensule din păr de bovine Pe lîngă penelul cu secțiune rotundă și cu vîrful ascuțit, la lucrările mari cu planuri întinse (de exemplu studiile definitive pentru tablouri) s-a impus pensula lată din păr de porc, pe care artiștii contemporani o folosesc cu predilecție Suportul este în primul rînd hîrtia Chinezii, care încă din evul mediu erau maeștri în tehnica desenului cu pensula, lucrează adesea pe mătase La alegerea hîrtiei nu e nevoie de prea multă grijă; esențialul este ca hîrtia să nu sugă și să nu facă scamă în rest, trăsătura de pensulă se adaptează bine oricărei hîrtii Desenul cu pensula poate fi schițat în prealabil cu creionul sau cu penița Pentru desenul cu pensula se preferă tușul negru chinezesc Trebuie avut în vedere, însă, că tușul nu se mai șterge, în timp ce creionul poate fi îndepărtat cu guma după terminarea desenului Dacă desenul se execută de-a dreptul cu pensula, trebuie început cu tonurile cele mai delicate, mai diluate, care cîștigă treptat în intensitate înspre părțile umbrite Porțiunile prea întunecate ale desenului pot fi deschise prin spălare cu apă curată și pensula Planurile mari sînt valorate prin trăsături largi așternute cu o pensulă lată Un astfel de desen este Capul omului care se prăbușește de Fritz Cremer (pl ) Desenele executate cu pensula semiuscată constituie o categorie specială în cadrul acestei tehnici, comportînd un consum redus de cerneală sau alt colorant Pensula se șterge întîi aproape complet pe o bucată de hîrtie, executîndu-se apoi desenul cu restul de culoare (Cea mai indicată pentru ștergerea sau uscarea pensulei este hîrtia sugativă) Pensula nu trebuie să atingă prea mult hîrtia, ci să fie trecută ușor peste ea Acest mod de a desena conferă liniei un caracter delicat, vaporos Desenele executate cu pensula semiuscată urmăresc mai ales efecte de lumină și umbră, contururile fiind lăsate la o parte Ca și penița, pensula permite executarea desenelor în clarobscur (pl ); de obicei se utilizează în acest scop, concomitent, pensula și penița De unde la început pensula servea pentru aplicarea la vi ului la desenele în peniță, ea a devenit ulterior — alături de peniță — o unealtă de desen independentă Această transformare s-a produs întîi în Italia, în secolul al XVI-lea în Germania tehnica pensidei a rămas, în principalele ei caracteristici, o tehnică liniară Dezvoltarea spre pictural a desenului cu pensula s-a produs în cadrul școlilor din nordul Italici, de pildă, la Tițian, în epoca lui tîrzie, și la Tintoretto; acesta din urmă își schița compozițiile în cîteva trăsături largi de pensulă în arta barocului din secolul al XVII-lea, expresia picturală se accentuează și mai mult Studiile de peisaj desenate cu pensula de Claude Lorrain ( — ) și Nicolas Poussin ( — ) deplasează spre nord centrul de greutate al artei desenului Aceste studii oferă un exemplu de tratare plină de efect a luminilor și umbrelor, tratare pe care tehnica pensulei o făcuse posibilă Dar Rembrandt a fost acela care, prin studiile și schițele sale de tablouri, a promovat larga desfășurare a artei desenului cu pensula în secolul al XVIII-lea, desenul cu pensula a cunoscut încă o perioadă de înflorire în nordul Italiei Dintre artiștii germani din secolul al XIX-lea, trebuie amintit pictorul peisagist Caspar David Friedrich; el a întrebuințat din nou, ca mijloc de desen, pensula, prea puțin apreciată de școala clasicizantă care practica o artă liniară bazată pe contururi De la impresionism încoace, tehnica desenului cu pensula a cunoscut o largă utilizare (pl ) ÎNCHEIERE Aruncînd din nou o privire asupra tehnicilor desenului, putem constata că ele se compun din două mijloace de expresie primare și unul secundar: linia și planul valorat, ca mijloace primare; culoarea, ca mijloc secundar Pe baza acestor criterii, desenul nu poate fi, însă, total separat de pictură, tot așa cum nu poate fi separat de o ramură autonomă a artelor plastice ca gravura, care folosește aceleași mijloace de expresie, numai că ele iau naștere în alte condiții tehnice și de meșteșug Deosebirea dintre desen și gravură rezidă deci în tehnica realizării lor O netă delimitare între desen și pictură este posibilă numai în funcție de intenția artistului, de sensul și scopul lucrării Aceste ramuri ale artei plastice sînt diferențiate, dar și inseparabil legate între ele Strînsa înrudire începe cu desenul în alb-negru și colorat și se termină cu tabloul creator de iluzii (cu efecte de «trompe l’oeil») De aceea, în sensul curent, desenul este definit ca fiind o expresie artistică în alb-negru, care caută să reflecte natura îndeosebi cu artificiul conturului Firește, ar fi greșit să considerăm că deosebirea dintre cele două genuri ar consta în faptul că desenul poate constitui o fază pregătitoare sau de studiu în vederea realizării unei alte opere plastice, căci am ajuns să cunoaștem desenul artistic autonom, în stare sa dea capodopere care rivalizează cu creațiile celorlalte genuri ale artei plastice LISTA REPRODUCERILOR Anonim german (numit « Meister des Ilausbuches »; a dona jumătate a secolului al XV-lea) Pereche de îndrăgostiți Condei de argint, x cm Jan vanEyck ( / — ) Portretul cardinalului Albergali Condei de argint, , X cm Leonardo da Vinci ( — ) Condotierul Condei de argint Albrecbt Diire r ( — ) Autoportret Condei dc argint, Otto Dix (născ ) Ursus Dix Condei de argint, Ilia Efiraovici Repin ( — ) Soția artistului Creion, , X cm, Mihail A e x a n d г о v i c i Vrubel ( — ) Autoportret Creion, Albrecbt Diirer Portretul unui lînăr (greșit considerat ca reprezentînd pe pictorul flamand Bernard van Orley) Cărbune, , X , cm (marginile tăiate), Rafael Sanzio (de fapt Raffaeilo Santi) ( — ) Plecarea la Conciliul din Basci a cardinalului Capranica, însoțitorul lui Enea Piccolomini (Carton pentru fiesca din Siena a lui Pinturicchio ) Cărbune, pe la Adolf Mentei ( - ) Biserica Frauenkirche din Dresda Cărbune, X cm Ernst Hassebrauk (născ ) Portretul unei pictorițe Cărbune presat, X cm H a n s Baldung Grien ( / — ) Portret de femeie Cretă neagră și albă Leonardo da Vinci Autoportret Sangvină Hans Holbein cc) Tinăr ( / — ) John More, studiu de portret Cretă neagră și crete colorate, X cm Michelangclo Buonarroti ( — ) Studii pentru Sibila libică (pentru frescele de pe bolta Capelei Sixtine) Sangvină și lapis, , X , cm, pe la / Matthias Grunewald (de fapt Mathis Nithart) (pe la - ) Apostolul Petru, studiu pentru « Schimbarea la față» Desen în cretă, accentuat cu alb, , X , cm pe la / Willem van de Velde cel Tînăr ( — ) Corăbii lingă coastă Bistru, cu laviu, , X cm Albrecbt Diirer Autoportret Peniță, , X , cm, pe la L e o n a r d o da Vinci Madonna del gatto (Madona cu pisica) Schiță pentru un tablou Peniță Cornelis Cornelisz ( — ) Studiu de nud Peniță, cu laviu Rembrandt Harmensz van Rijn ( — ) Bărbat ascuțind o peniță Condei de trestie, cu laviu , X cm Școala franconă (?) Desen Peniță, pe la / Caspar David Friedrich ( — ) Promontoriul Konigssluhl pe insula Riigen Peniță, cu lavîu, , X , cm Vinccnt van Gogh ( — ) Semănătorul Peniță și pensulă, cu laviu, X cm M a e s t r u italian (pe Ia ) Arcaș Desen cu pensulă, pe pergament, , x cm Josef Hegenbarth (nasc ) Cap de femeie Desen cu pensula F r i t z Cremer (născ ) Capul omului care se prăbușește Studiu pentru un detaliu al monumentului de la Buchcnwald Desen cu pensulă Albrecht Altdorfer ( - ) Beția lui Lot Desen în clarobscur, , X cm I Anonim german (numit « Meisler des Hausbuches»): Pereche de îndrăgostiți Condei de argint Olto Dix: l rsus Dix Condei de argint Albrechl Diirer: Autoportret Condei de argint М А Vnibcl: Лміорогігеі Creion I JE Kepin: tirfîstuZm Creion Albrechl Diirer: Portretul unui tîndr Cărbune Rafael Sanzio: Plecarea la Conciliat din Rasei a cardinalului (iapranica însoțitorul lui Enea Piccalomini ((iarton pentru fresca din Siena a lui Pin-turicchio) Cărbune Adolf Menzcl: Biserica Frauenkirche din Dresda Cărbune Ernst Ilassebrauk: Cărbune presat Portretul unei pictorițe Hans Bakhing Grien: Portret de femeie Cretă neagră și alba Hans Holbein cel Tinăr: John More, studiu de portret Crete colorate Michelangelo Buonarroli: Studii pentru Sibila libică (pentru frescele de pe bolta Capelei Sixtinc) Sangvină si lapis Leonardo da Vinci: \lmlona cu pisica, schiță pentru un tablou Peniță Kembrandt flarmensz van Kijn: Bărbat ascuțind o peniță Condei de trestie, cu laviu Cornelis Cornel Uz: Studiu de nud Peniță, cu laviu Vincenl van Gogii: Semănătorul Peniță și pensulă, cu laviu Maestru italian: Desen cu pensula, pe pergament Josef Hegenbarth: de femeie Desen cu pensula Frilz Creincr: Studiu pentru «Omul care se prăbușește», din monumentul de la Buchenuald Desen cu pensulă CUP R NSUL Alldori’ei" Beția lui Lot Desen în clarobscur pag- Introducere Desenul în condei de argint Desenul în creion Desenul în cărbune Desenul în cretă Desenul în peniță Desenul cu pensula ncheiere Lista reproducerilor Reproduceri Kedactor responsabil: SZEKELY G IEORCHE Tehnoredactor: BRANCIU CONSTANȚA Dat la cules I I - Bun de tipar ) Ipdrut Tiraj -^ Ilirliv semiveiină-matâ de я m l-‘t ll> Ц -( oii ed , Coli de tipar Comanda Ріа nțv tipar înalt - nr / / C Z pentru bibliotecile mari C Z pentru bibliotecile miri: - -/- întreprinderea poligrafică Aria Grafică’* Calea Șerban Vodă nr București — R P H 